กรดไหลย้อนเวลาหิวสามารถทำให้ใจสั่นเหนื่อยง่ายไม่มีแรงได้ไหมครับ พอดีช่วงที่เป็นทานอาหารเข้าไปน้อยมากเหมือนคนหักดิบลดน้ำหนักเลยครับ
สวัสดีค่ะ กรดไหลย้อนเป็นภาวะที่มีกรดจากกระเพาะอาหารไหลย้อนขึ้นมาในหลอดอาหารและคอหอย อาจทำให้มีอาการจุกแน่นหน้าอก แสบร้อนที่คอ ไอมาก ใจสั่น เบื่ออาหาร คลื่นไส้ได้เช่นกันการรักษานั้นเน้นที่การปรับพฤติกรรมร่วมกับรับประทานยาลดกรดในกระเพาะภายใต้การดูแลของแพทย์ อาการที่ควรรีบกลับไปพบแพทย์เช่น หลังปรับพฤติกรรมและรับประทานยาลดกรดแล้วอาการไม่ทุเลา มีถ่ายดำ อาเจียนเป็นเลือด ถ่ายเป็นเลือด ปวดแน่นท้องมาก น้ำหนักลด รับประทานอาหารได้น้อยลงมาก ซึ่งเป็นสัญญาณว่าอาจมีเนื้องอกหรือเนื้อร้ายในกระเพาะอาหารหรือหลอดอาหารได้ในเบื้องต้น ควรจะงดรับประทานอาหารมื้อใหญ่ๆ งดรับประทานอาหารรสจัด ของมัน ของทอด รับประทานอาหารให้ตรงเวลา ไม่ควรเข้านอนทันทีหลังรับประทานอาหาร กินยาลดกรดตามที่แพทย์สั่งมาได้